CELEX: 62010CN0114
Language: sk
Date: 2010-03-03 00:00:00
Title: Vec C-114/10: Návrh na začatie prejudiciálneho konania, ktorý podal Rechtbank van eerste aanleg te Brussel (Belgicko) 3. marca 2010 — Belpolis Benelux SA/Belgické kráľovstvo

22.5.2010   
            
            
               SK
            
            
               Úradný vestník Európskej únie
            
            
               C 134/22
            
         Návrh na začatie prejudiciálneho konania, ktorý podal Rechtbank van eerste aanleg te Brussel (Belgicko) 3. marca 2010 — Belpolis Benelux SA/Belgické kráľovstvo
   (Vec C-114/10)
   2010/C 134/33
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg te Brussel
   
      Účastníci konania pred vnútroštátnym súdom
   
   
      Žalobkyňa: Belpolis Benelux SA
   
      Žalovaný: Belgické kráľovstvo
   
      Prejudiciálne otázky
   
   
               1.
            
            
               Odporuje právu Spoločenstva, konkrétne zásade slobodného poskytovania služieb podľa článku 56 ZFEÚ, právna úprava uvedená v článkoch 1 a 1a Koninklijk Besluit č. 20 z 20. júla 1970, podľa ktorej je možné uplatniť zníženú sadzbu dane z pridanej hodnoty (6 %) na stavebné práce iba vtedy, ak je poskytovateľ služieb zaregistrovaný ako podnikateľ v Belgicku v súlade s článkami 400 a 401 Wetboek van Inkomstenbelastingen z roku 1992?
            
         
               2.
            
            
               Porušuje právna úprava obsiahnutá v článkoch 1 a 1a Koninklijk Besluit č. 20 z 20. júla 1970, na základe ktorej sa znížená sadzba dane z pridanej hodnoty (6 %) môže na stavebné práce uplatniť iba vtedy, ak je poskytovateľ služieb v súlade s článkami 400 a 401 Wetboek van Inkomstenbelastingen z roku 1992 zaregistrovaný v Belgicku ako podnikateľ, zásadu daňovej neutrality a/alebo všeobecnú zásadu rovnakého zaobchádzania vyplývajúcu z právnych predpisov Spoločenstva?